25/10/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa da modificación puntual do Plan especial para o desenvolvemento do sistema xeral de equipamento deportivo ZD-2. Área deportiva de San Lázaro

O Pleno da Corporación, na sesión ordinaria que tivo lugar o día 26 de setembro de 2019, adoptou o seguinte acordo: â APROBAR DEFINITIVAMENTE a Modificación puntual do Plan especial de desenvolvemento do sistema xeral de equipamento deportivo ZD-2 (San Lázaro), promovida polo Concello de Santiago, sen modificacións respecto da inicialmente aprobada. O acordo de aprobación definitiva publicarase no Diario Oficial de Galicia, e a normativa e ordenanzas, publicaranse no Boletín Oficial da Provincia. Así mesmo, remitirase á Consellería de Medio Ambiente, Territorio e Vivenda a documentación esixida polo artigo 88.3 da LSG, para os efectos de inscribir a Modificación puntual do Plan especial no Rexistro de Planeamento Urbanístico de Galicia. De seguido publícase a descrición da ordenación proposta no citado Estudo de detalle. En todo caso, e de conformidade co esixido polo artigo 199.4 do RLSG, a eficacia do acto de aprobación definitiva e a entrada en vigor do Plan quedan condicionadas ao cumprimento dos anteriores trámites e ao sinalado no artigo 70.2º da Lei 7/1985, do 2 de abril, de bases do réxime local, en relación co 65.4 da mesma Lei. Santiago de Compostela, 18 de outubro de 2019. A concelleira delegada de Urbanismo, Vivenda e Cidade Histórica (P. D. DEC/4742/2019 do 17 de xuño de 2019) Asdo.: Mercedes Rosón Ferreiro 3. ORDENANZAS REGULADORAS 3.1. Modificacións propostas Na normativa Seguindo as determinacións contidas na DT 10ª do PXOM, introdúcese unha nova ordenanza particular no ámbito, correspondente ao equipamento SC-3, de aplicación na zona grafitada en planos de ordenación, mantendo no esencial o contido da anterior ordenanza de equipamento de uso múltiple ( Z. E.) á que substitúe. Modifícase o texto normativo da ordenanza ZD-1, que remite á regulación anterior para as ZD-1. E e ZD-1. C, suprime as determinacións específicas correspondentes a subzona ZD-1. P, que desaparece, e crea unha subzona nova, ordenanza ZD-1 R, correspondente á implantación da cidade da raqueta, para a que se establece unha regulación específica. Modifícase tamén a redacción da ordenanza ZD-2, establecendo unha edificabilidade de referencia máis flexible e axeitada aos axustes definidos nos planos de ordenación. Nos planos de ordenación Axústase o ámbito do plan especial, recollendo as determinacións do PXOM e adaptándoas ás bases cartográfica e catastral actualizadas, tendo en conta o previsto no artigo 157 do Regulamento da lei do solo de Galicia. Establécese unha zona de coordinación co ámbito PR-4, en coherencia coas determinación do PXOM para o dito ámbito. Modifícanse graficamente os ámbitos de aplicación das distintas ordenanzas particulares do plan especial, para adaptalas ao resultado da nova ordenación. Establécese a ordenación pormenorizada do ámbito ZD-1. R, indicando os trazados básicos e liñas xeradoras que establecerán o control volumétrico da actuación. Delimítanse nos planos de ordenación o ámbito de reurbanización vinculado á nova actuación, a executar de xeito conxunto coa edificación, que garantirá a axeitada integración da nova actuación coa existente. Delimítase tamén o espazo de estudo para a axeitada entrega dos novos volumes sobre o terreo, en particular na súa fachada sur, que inclúe o tratamento vexetal dos terreos que dan á SC-20, co obxecto de garantir a axeitada integración paisaxística dos novos volumes. A redacción das ordenanza modificadas quedaría como se indica no apartado seguinte.3.2. Ordenanzas particulares modificadas.3.2.1. Zona deportiva-1. ZD-1 1. Esta ordenanza será de aplicación ás parcelas delimitadas en planos de ordenación con destino a albergar grandes instalacións de equipamento deportivo municipal, definidas como elementos básicos do programa dotacional do sistema xeral. Cada unha das parcelas así cualificadas, resérvase para a instalación específica que se indica a continuación: ZD-1. E: Estadio municipal ZD-1. C: Campo de adestramento ZD-1. R: Deportes de raqueta ZD-1. PR-4: Zona de integración co PR-4 2. As instalacións deportivas existentes ZD-1. E e ZD-1. C seguirán regulándose polas condicións definidas no plan aprobado no ano 1991, nos aspectos que non resulten incompatibles coa nova ordenación.3. A parcela ZD-1. R cumprirá as determinacións especificas que se establecen a continuación:  A edificación situarase dentro da área prevista nos planos de ordenación. Poderá desenvolverse por fases ou con ampliacións sucesivas ata o esgotamento da parcela, sempre que se sigan as liñas e trazados básicos recollidos no plano de ordenación pormenorizada da parcela ZD-1R.  O control volumétrico da nova edificación ven definido pola rasante do corredor peonil perimetral do estadio, que define a altura máxima da nova edificación. A citada altura só poderá ser excedida puntualmente por elementos como mastros ou antenas, que non interfiran na percepción das vistas desde o mencionado corredor nin desvirtúen o carácter de zócolo da edificación.  A cuberta da nova edificación terá o carácter dunha fachada máis da edificación, e recibirá un tratamento acorde coa súa visibilidade e relevancia.  A nova edificación fraccionarase en tres volumes cunha mesma cota de coroación, e un tratamento de fachada similar, axeitado a súa condición de zócolo visual do estadio e de edifico representativo da cidade.  Os usos permitidos serán os propios do equipamento deportivo e as actividades complementarias relacionadas coa practica do deporte, entre as que se relacionan as seguintes: Uso principal: deportivo Usos complementarios: Administrativo (Oficinas de clubs e federacións) Educativo (aulas de formación deportiva) Sanitario (fisioterapia, osteopatía, medicina recuperadora…) Servizo de bar-cafetería Residencial temporal público (deportistas e adestradores)  Nas zonas indicadas en planos de ordenación asociadas á nova edificación efectuaranse os traballos de dotación de servizos e de reurbanización necesarios para garantir a integración e harmonización de acabados do sistema viario, tanto rodado coma peonil, así como a integración paisaxística da actuación.  Os restos de parcela non ocupados polas instalacións deportivas, en tanto non se ocupen pola edificación recibirán o tratamento superficial previsto para os espazos libres e zonas verdes.4. A parcela ZD-1/PR-4 sinalada nos planos establécese como reserva para a integración coa zona do sistema xeral PR-4, en tanto non se dispoña dos terreos. Os usos permitidos serán os propios de equipamento deportivo, coas súas vías públicas de servizo e zonas verdes, en concordancia coas determinacións do PXOM, que establece este uso como principal (ZD-2) ou compatible (PR-4). O uso deportivo comprende as instalacións destinadas á práctica do deporte e anexos de servizo, así como, de ser o caso, as instalacións para espectadores. A ordenación da zona prevista nos planos de ordenación é indicativa e poderá ser obxecto dun estudo de detalle que ordene o conxunto garantindo a plena integración das dotacións do sistema xeral de equipamento público ZD-2 e PR-4 a través desta peza.5. Con carácter xeral, as distintas construcións e instalacións cumprimentarán as condicións establecidas na normativa básica da edificación, así como as normas especificas e sectoriais que resulten de aplicación en razón da súa natureza, con especial atención ás normas de accesibilidade, de xeito que quede garantida a accesibilidade universal na nova instalación deportiva.3.2.2. Zona deportiva-2. ZD-2 1. Esta ordenanza será de aplicación á zona destinada a albergar as instalacións complementarias de equipamento deportivo público municipal, delimitadas en planos de ordenación.2. As instalacións deportivas non poderán ocupar máis do 80% da superficie total da zona.3. Permitirase a construción de edificacións complementarias, que non excederán a altura máxima de 2 plantas e 9 m. medidos nas condicións previstas nas normas xerais. A dita altura só poderá ser excedida por torres de iluminación, marcadores, mastros e antenas e elementos de comunicación entre plataformas a distinto nivel. No resto da parcela só permitirase a construción de chanzos encaixados no desfase altimétrico entre plataformas.4. A superficie ocupada polo conxunto das edificacións complementarias permitidas non poderá exceder do 10% da superficie total cualificada, debendo fraccionarse os volumes cando a súa ocupación supere os 1.000 m2c. As solucións singulares que excedan esta determinación deberán xustificarse no estudo de detalle de integración paisaxística ao que se refire o apartado 6 desta ordenanza.5. Os usos permitidos serán os propios do equipamento deportivo cos seus percorridos internos de servizo e zonas verdes. O uso deportivo comprende as instalacións destinadas á práctica do deporte e anexos de servizo, así como as edificacións para espectadores. Establécese unha tolerancia para os usos que se relacionan a continuación, cando sexan complementarios da actividade principal deportiva: administrativo, sanitario, socio-cultural e docente. Sen prexuízo do carácter público do equipamento, toléranse os seguintes usos complementarios, de servizo ás instalacións: servizos de bar, restaurante e cafetería.6. As edificacións complementarias permitidas serán obxecto de estudos de detalle dos previstos no apartado 3.1.6. da normativa do plan especial.7. Os restos de parcela non ocupados polas instalacións deportivas, percorridos internos, de servizo e edificacións complementarias, recibirán o tratamento superficial previsto para os espazos libres e zonas verdes.8. Con carácter xeral as distintas construcións e instalacións cumprimentarán as condicións establecidas na normativa básica da edificación e na específica que lles sexa de aplicación en razón da súa natureza, con especial atención ao cumprimento das normas de accesibilidade, de xeito que quede garantida a accesibilidade universal ás novas instalacións.3.2.3. Zona de equipamento. SC-3 1. Esta ordenanza será de aplicación na zona delimitada en planos de ordenación.2. O uso previsto é o de equipamento socio-cultural do sistema xeral de equipamento, se ben en razón das necesidades de dotacións públicas admitiranse tamén, e con carácter de principais, as seguintes actividades e instalacións: docente, deportivo, sanitario-asistencial, recreativo e institucional-administrativo.3. A edificación existente no momento de aprobación do plan, o pavillón que representou a Galicia na Expo de Sevilla manterase dentro da ordenación. No caso que se considere esgotado o tempo de vida útil do pavillón, ou se decida o traslado da construción a outro emprazamento poderá emprazarse no ámbito da ordenanza outra edificación que cumprirá as seguintes condicións volumétricas: A edificación permitida non sobrepasará a altura máxima de tres plantas (B + 2) e 11 m. medidas nas condiciones previstas nas normas xerais do plan especial. A altura así definida só poderá ser sobrepasada por mastros, antenas e chemineas de ventilación, e excepcionalmente, por elementos ornamentais da edificación. A zona definida en planos terá o carácter de área de movemento da edificación, podendo ocuparse ata o 100% da súa superficie.4. Sen prexuízo do carácter dotacional público do edificio, establécese unha tolerancia para os usos que se relacionan a continuación, cando sexan complementarios da actividade principal deportiva propia do sistema xeral ZD-2: vivenda para persoal de vixiancia, oficinas, garaxe aparcadoiro en categoría 1ª das previstas no PXOM e servizos de bar restaurante e cafetería.5. De conformidade co establecido no apartado 3.1.6 da normativa do plan especial aprobado no ano 1991, será obrigatoria a redacción dun estudo de detalle de integración paisaxística previo á execución do novo equipamento, co contido previsto no apartado 3.1.7. do citado plan especial.6. A construción e as súas instalacións cumprirán as condicións establecidas na normativa básica da edificación e na específica que lles sexa de aplicación en razón da súa natureza, con especial atención ás normas de accesibilidade, de xeito que quede garantida a accesibilidade universal ás novas instalacións.